LA UNION - Nakapupoken iti San Juan PNP ti maysa a drug pusher kalpasan nga inarestar dagiti otoridad iti nagtipon nga operasion nga insayangkat ti PDEA Region 1, LUPPO ken San Juan Municipal Police Station.
Nabigbig ti akusado a ni Hector Parcon, 29-anyos, nga agindeg iti nasao a barangay.
Naala manipud kenkuana ti dua a sachet ti shabu ken P500 a buy bust money.
Immuna iti daytoy, nangisayangkat dagiti otoridad iti buy bust operation ket naarestar ni Parcon iti mismo likudan ti simbaan iti nasao nga ili.
Nakasagana metten ti kaso a maidatag kontra iti suspek.
Naamuan a nabayagen a sipsiputan dagiti otoridad ni Parcon gapu ta maysa daytoy kadagiti nabigbig nga agilaklako iti maiparit nga agas idiay San Juan.
ilo_Latn ilo_Latn ilo_Latn ilo_Latn ilo_Latn ilo_Latn